Bartolomeo Rastrelli
Ura Venäjällä

Rastrellin palkkasi ensimmäisenä Venäjällä maanpaossa asunut moldovalainen prinssi Dimitrie Cantemir, joka rakennutti vuosina 1721−1727 itselleen ja suvulleen Kantemirin palatsin Pietariin. Nykyiseltä nimeltään rakennus on Gromovin talo Millionajakadulla, uudelleenrakennettu vuosina 1875−1877 ja toimii Venäjän merenkulku- ja kauppalaivastorekisterin päämajana.
Hänet nimitettiin hoviarkkitehdin virkaan vuonna 1730. Rastrellin työt saivat naishallitsijoiden suosion, ja hän säilytti virkansa keisarinna Annan (1730–1740) ja keisarinna Elisabetin (1741–1762) hallituskauden ajan. Vuonna 1738 hänet ylennettiin vanhemmaksi hoviarkkitehdiksi 1 200 ruplan vuosipalkalla ja virka-asunnolla entisessä Pietari I:n talvipalatsissa. Vuonna 1748 hän sai päähoviarkkitehdin viran 1 500 ruplan vuosipalkalla. Hän suunnitteli myös yksityisiä palatseja aatelisille hallitsijan erityisluvalla. Keisarinna myönsi arkkitehdille kenraalimajurin arvon ja Pyhän Annan ritarikunnan kunniamerkin.
Rastrellin viimeinen ja kunnianhimoisin projekti vuosina 1748–1757 oli Smolnan luostari Pietarissa, jonne keisarinna Elisabet oli aikonut vuonna 1741 vetäytyä nunnaksi loppuelämäkseen ennen valtaantuloaan. Suunnitellusta 140 metriä korkeasta kellotornista oli tarkoitus tulla Pietarin ja koko Venäjän korkein rakennus. Keisarinnan kuolema vuonna 1762 esti Rastrellia toteuttamasta tätä suunnitelmaa.
Pietari I:n tytär keisarinna Elisabet oli ollut epäluuloinen kaikkia niitä kohtaan, jotka olivat palvelleet hänen edeltäjiään. Käytyään läpi kaikki Pietarin arkkitehdit keisarinna oli vakuuttunut siitä, että Francesco Rastrelli on paras. Tämän vuoksi Rastrelli alkoi palvella keisarinnaa vasta vuonna 1744.
Vuosina 1744–1760 hän oli arkkitehtinä kaikissa keisarinnan hallintokauden kuuluisissa rakennuksissa:
keisarinna Elisabetin puinen Kesäpalatsi, Pietari 1741–1744 ja sisustustyöt vuoteen 1754 asti (purettu 1797, paikalle rakennettu Mikaelinlinna)
Anitškovin palatsin rakennustöitten loppuun saattaminen, sisätilojen viimeistely ja sisustaminen, Pietari 1746–1751
Smolnan katedraali ja luostari, neljä kirkkoa ja luostarirakennusta 1748–1757
kansleri Mihail Vorontsovin palatsi 1749–1757 (rakennettu uudelleen Keisarin paašikoulun sotakouluksi)
paroni Sergei Stroganovin palatsi 1753–1754
Katariinan palatsi 1752–1757 sekä Grotto- ja Eremitaaši-paviljongit 1753–1756 ja 1744–1754 Tsarskoje Selossa
Pietarhovin Suuri palatsi 1747–1752 sekä palatsin Kirkkopaviljonki ja Vaakunapalvijonki 1747–1751
kivinen Talvipalatsi 1754–1762 (Eremitaašin päärakennus), Rastrellin luomistyön huipentuma
keisarinna Elisabetin maaseutupalatsi Moskova, 1730-1740 -luku, 1760-luku
Muita rakennuksia, jotka eivät ole säilyneet:
Annenhofin kesäpalatsi, Lefortovossa Jauzajoen varrella Moskovassa, 1731–1735 ja sen puutarha (purettu 1736, paikalle rakennettu Katariinan palatsi, joka paloi 1746), yhteistyössä isä Carlo Bartolomeon ja veli Bartolomeon kanssa
keisarinna Annan Talvipalatsi Pietari, 1732–1736 (asuttuna vuoteen 1742 asti, purettu 1754 Talvipalatsin tieltä), palatsiin rakennettiin vuonna 1734 eurooppalaistyylinen teatteri, joka oli Venäjän ensimmäinen
puinen Kesäpalatsi Nevan rannalla, Pietari 1732 ja sen puutarha sekä amfiteatteri 1734–1738
Kremlin keisarinna Elisabetin Talvipalatsi, Moskova 1747-1756 (purettu ja paikalle rakennettu 1798 Kremlin suuri palatsi, joka purettiin 1837)